ગાંધીનગર: રાજ્યની ૩૧ જિલ્લા પંચાયત અને ર૩૦ તાલુકા પંચાયતના પ્રમુખ-ઉપપપ્રમુખપદની ચૂંટણી આજે યોજાનાર છે. જેમાં કોંગ્રેસ પક્ષના બે નેતાઓના પરિવારજનને પ્રમુખપદનો તાજ પહેરાવવા આવશે. જેમાં એક પૂર્વ મુખ્યમંત્રીના પત્ની અને કેન્દ્રીય મંત્રીના માતા તેમજ બીજા પૂર્વ સાંસદની પુત્રીને જિલ્લા પંચાયતના પ્રમુખ બનાવાશે. રાજ્યની જિલ્લા અને તાલુકા પંચાયતોના પ્રમુખ-ઉપપ્રમુખપદની ચૂંટણી માટે આજે કોંગ્રેસ પક્ષ દ્વારા રપ જિલ્લા પંચાયત અને ૧ર૪ તાલુકા પંચાયતમાં પોતાના સભ્યોને પ્રમુખ-ઉપપ્રમુખપદ માટેના ફોર્મ ભરાવ્યા છે. જેમાંથી નવ જિલ્લા પંચાયતોમાં કોંગ્રેસના સભ્યો બિનહરીફ પ્રમુખ-ઉપપ્રમુખ ચૂંટાશે.